|  |  |
| --- | --- |
| klise za zlatotisak 3 GRBA-01 | Република СрбијаАутономна покрајина Војводина**Покрајински секретаријат за енергетику,** **грађевинарство и саобраћај**Сектор за инспекцијски надзор*Покрајинска грађевинска инспекција*Нови СадБрој: 000163760 2025 09416 005 001 354 042Датум: 22.01.2025.  |

**ГОДИШЊИ ИЗВЕШТАЈ О ИНСПЕКЦИЈСКОМ НАДЗОРУ**

**ПОКРАЈИНСКЕ ГРАЂЕВИНСКЕ ИНСПЕКЦИЈЕ У 2024. ГОДИНИ**

Број извршилаца: 2 (два)

**Тамара Бојовић,** дипл.инж.арх.- покрајински грађевински инспектор;

**мр Милутин Татић**, дипл.инж.грађ.- покрајински грађевински инспектор.

1. **УВОД**

 У оквиру Сектора за саобраћај и инспекцијски надзор Покрајинског секретаријата за енергетику, грађевинарство и саобраћај формирано је Одељење за инспекцијски надзор, Одсек за инспекцијски надзор у грађевинарству, минералним сировинама и на државним путевима. Покрајинска грађевинска инспекција обавља следеће послове: инспекцијски надзор над применом закона и других прописа који се односе на изградњу и одржавање објеката; обављају се послови који се односе на извршење решења о уклањању објеката; пружа стручна помоћ органима, организацијама и грађанима у вези примене прописа из надлежности Секретаријата; студијско-аналитички послови из делокруга Сектора и врше други послови утврђени законом и општим актом.

 **1.1 Надлежности**

 Послови инспекцијског надзора грађевинске инспекције су на територији Аутономне покрајине Војводине уређени чланом 172. Закона о планирању и изградњи ("Службени гласник РС", број: 72/09, 81/09, 64/10-ус, 24/11 и 121/12, 42/13-ус, 50/13-ус, 98/13-ус, 132/14, 145/14, 83/18, 31/19, 37/19, 9/20, 52/21 62/23 у даљем тексту: Закон), где се наводи у ставу 1. да надзор над извршавањем одредби овог Закона и прописа донетих на основу овог Закона врши министарство надлежно за послове урбанизма и грађевинарства, а у ставу 2. да инспекцијски надзор врши надлежно министарство преко инспектора у оквиру делокруга утврђеног Законом. Ставом 3. истог члана аутономној покрајини поверено је вршење инспекцијског надзора у области просторног планирања и урбанизма на територији аутономне покрајине и над изградњом објеката за које издаје грађевинску дозволу на основу овог закона, као и надзор над радом градских и општинских грађевинских инспектора на територији аутономне покрајине.

 Према члану 41. Покрајинске скупштинске одлуке о покрајинској управи („Службени лист АПВ“, број 37/2014, 54/2014 - др. oдлука, 37/2016, 29/2017, 24/2019, 66/2020 и 38/2021), послови инспекцијског надзора у области изградње објеката, су у надлежности Покрајинског секретаријата за енергетику, грађевинарство и саобраћај.

 Сходно одредбама Закона о планирању и изградњи, послови инспекцијског надзора у области изградње објеката поверено је општинама/градовима за објекте за које грађевинску дозволу издаје локална самоуправа.

1. **СУБЈЕКТИ НАДЗОРА**

- надзор над радом општинских и градских органа који су надлежни за послове грађевинске инспекције;

- надзор над изградњом објеката на територији АП Војводине за које дозволе за извођење радова на основу закона издаје Покрајински секретаријат енергетику, грађевинарство и саобраћај;

- надзор над привредним друштвима, односно другим правним лицима или предузетницима који граде објекат;

- надзор над нерегистрованим субјектима;

- надзор над лицима која обављају послове на пројектовању или грађењу објеката (пројектанти и извођачи).

1. **ИЗВЕШТАЈ О ПОЈЕДИНОСТИМА ИНСПЕКЦИЈСКОГ НАДЗОРА УТВРЂЕНИМ ЧЛАНОМ 44. ЗАКОНА О ИНСПЕКЦИЈСКОМ НАДЗОРУ (Сл. Гл. РС број 36/15,** **44/2018 - др.закон и 95/2018):**

 **3.1 Превентивно деловање инспектора**

 Приликом инспекцијског надзора над радом органа јединице локалне самоуправе надлежних за послове грађевинарства акценат се ставља на примену закона и других подзаконских аката код изградње објеката, техничког прегледа објеката и издавања употребне дозволе за изграђене објекте. Посебна пажња се посвећује контроли поштовања одредби Правилника о садржини и начину вршења техничког прегледа објекта, саставу комисије, садржини предлога комисије о утврђивању подобности објекта за употребу, осматрању тла и објекта у току грађења и употребе и минималним гарантним роковима за поједине врсте објеката ("Службени гласник РС" 27/2015, 29/2016, 78/2019 i 6/2024), од стране комисија за технички преглед објеката приликом сачињавања записника на основу ког надлежни орган издаје употребну дозволу.

 Инспектори су извршили 21 службену саветодавну посету, у складу са чланом 13. став 2. Закона о инспекцијском надзору, у току 2024. године у циљу превентивног деловања инспекције.

 Циљ одржаних службених саветодавних посета је да се јединицама локалне самоуправе помогне и укаже на грешке, уколико постоје, које се дешавају приликом контроле приложене документације приликом издавања употребних дозвола и такође, на грешке у вршењу инспекцијских надзора општинских и градских грађевинских инспектора.

 **3.2 Ниво усклађености пословања и поступања надзираних субјеката са законом и другим прописом, који се мери помоћу контролних листа**

 Инспекцијски надзори над надзираним субјектима приликом изградње објеката су вршени и коришћењем контролних листа које је Покрајинска грађевинска инспекција усвојила.

 Од осталих активности у циљу превентивног деловања ови инспектори су у више наврата усмено предлагали да се усклади пословање и поступање надзираних субјеката са прописима.

Користећи контролне листе у инспекцијском надзору Покрајинске грађевинске инспекције није утврђен „критичан“ ниво ризика.

Приликом контроле градилишта и надзираних субјеката, највећим делом је утврђен незнатан и низак ниво ризика, односно усклађености са прописима.

 **3.3 Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције)**

 Покрајински грађевински инспектори су у више наврата налагали мере за отклањање неправилности код надзираних субјеката, те је накнадним контролама утврђено да су се наложене мере у највећем броју случајева и спровеле.

 **3.4 Број утврђених нерегистрованих субјеката и спроведене мерe**

Током контроле у 2024. години је било 7 случајева нерегистрованих субјеката. Донета су решења у складу са Законом о планирању и изградњи.

 **3.5 Мере предузете ради уједначавања праксе инспекцијског надзора и њихово дејство**

 Ради уједначавања праксе инспекцијског надзора Покрајински грађевински инспектори су предузимали следеће:

- током 2024. године вршен је инспекцијски надзор уз помоћ контролних листа;

- Издавани су записници са утврђеном формом и садржином која је проистекла из општег обрасца записника о инспекцијском надзору прописаном у Правилнику о општем обрасцу записника о инспекцијском надзору;

- сва решења су са истом формом издата надзираним субјектима са истим правним стандардима.

 **3.6 Остварење плана и ваљаност планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и о броју допунских налога за инспекцијски надзор**

 Инспекцијски надзор у 2024. године је обављан у складу са Планом рада за 2024. годину који је састављен 2023. године, на који није било примедби. План рада је испуњен у целости и оствареност плана је у потпуности без одступања. Од ступања на снагу Закона о инспекцијском надзору план инспекцијских надзора, на недељном нивоу остварен је у потпуности.

 Такође, вршени су и ванредни инспекцијски прегледи по предметима, у предвиђеном обиму.

|  |  |  |  |  |
| --- | --- | --- | --- | --- |
| **Рeед.****Бр.** | **ВРСТЕ НАДЗОРА** | **ПЛАНИРАНО** | **РЕАЛИЗОВАНО** | **%** |
| 1 | редован | 44 | 42 | 95 |
| 2 | ванредан | 70 | 58 | 83 |
| 3 | мешовити | 5 | 5 | 100 |
| 4 | контролни | 65 | 60 | 92 |
| 5 | допунски | 5 | 5 | 100 |
| 6 | саветодавни | 21 | 21 | 100 |
| **У К У П Н О** | **210** | **191** | **91** |

 **3.7 Ниво координације инспекцијског надзора са инспекцијским надзором кога врше друге инспекције**

 Као и претходних година обављани су заједнички инспекцијски надзори са општинским и градским грађевинским инспекторима по пријавама завршетка израде темеља и објеката у конструктивном смислу.

 **3.8 Материјални, технички и кадровски ресурси**

 За теренски рад се користи један аутомобил.

 **3.9 Придржавање рокова прописаних за поступање инспекције**

 Инспекцијски надзори су вршени у законски предвиђеним роковима, осим у случајевима када су пријаве непотпуне, па је потребно више времена за прикупљање чињеница, неопходних за поступање.

 **3.10 Законитости управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)**

 Током 2024. године је било 7 другостепених поступака (Жалба на решење).

 **3.11 Поступање у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле**

 Нису упућене притужбе на рад инспектора.

 **3.12 Обуке и други облици стручног усавршавања инспектора:**

 Инспектори су присуствовали на две организоване стручне радионице/семинара.

 **3.13 Иницијативе за измене и допуне закона и других прописа:**

 Нема покренутих иницијатива за измену и допуну закона и других прописа.

 **3.14 Мере и провере предузете у циљу потпуности и ажурности података у информационом систему:**

 Не постоји информациони систем за рад грађевинских инспектора, осим дела који се односи на обједињену процедуру (ЦЕОП), где су се у законским роковима вршиле контроле темеља и завршетка објеката у конструктивном смислу. Интерна евиденција о раду инспектора води се у електронској форми на персоналним рачунарима.

 Од 01.01.2024. предмети се воде у дигиталној форми путем Е-писарнице.

 **3.15 Стање у области извршавања поверених послова инспекцијских послова**

 Инспекцијски надзор на територији АПВ се врши редовно и уредно по повереном овлашћењу.

 **3.16 Исходи поступања правосудних орагана по захтевима за покретање прекршајног поступка, пријаве за привредни преступ и кривичне пријаве које је поднела инспекција**

 У 2024. није било захтева за покретање прекршајног поступка, пријаве за привредни преступ и кривичне пријаве.

1. **ИНСПЕКЦИЈСКИ НАДЗОР**
* *Инспекцијски надзор над изградњом објеката за које дозволе за извођење радова издаје Покрајински секретаријат енергетику, грађевинарство и саобраћај*

 Чланом 172. Закона, АП Војводини је поверено вршење инспекцијског надзора над изградњом објеката за које грађевинску дозволу издаје Покрајински секретаријат енергетику, грађевинарство и саобраћај, као и надзор над радом градских и општинских грађевинских инспектора на територији АП Војводине.

 Исто тако, у члану 11. став 1. тачка 4. Закона о утврђивању надлежности Аутономне покрајине Војводине, прописано је да АП Војводина, преко својих органа, врши инспекцијски надзор у области изградње објеката, а у ставу 2. овог члана да се ови послови врше као поверени.

 Према члану 41. Покрајинскe скупштинскe одлукe о покрајинској управи обављање наведених послова је у надлежности Покрајинског секретаријата за енергетику, грађевинарство и саобраћај.

 У појединим поступцима инспекцијског надзора, када се утврде надлежности других инспекцијских органа (нпр. инспектора за државне путеве и сл.) исти се о томе обавештавају ради предузимања мера из своје надлежности.

 Покрајинска грађевинска инспекција у свим градовима и општинама на територији АП Војводине врши инспекцијски надзор над радом органа који су надлежни за послове грађевинске инспекције.

 Приликом инспекцијског надзора над радом органа јединице локалне самоуправе надлежних за послове грађевинарства акценат се ставља на примену закона и других подзаконских аката код изградње објеката, техничког прегледа објеката и издавања употребне дозволе за изграђене објекте. Посебна пажња се посвећује контроли поштовања одредби Правилника о садржини и начину вршења техничког прегледа објекта, саставу комисије, садржини предлога комисије о утврђивању подобности објекта за употребу, осматрању тла и објекта у току грађења и употребе и минималним гарантним роковима за поједине врсте објеката од стране комисија за технички преглед објеката приликом сачињавања записника на основу ког надлежни орган издаје употребну дозволу.

 **4.1. ОТВОРЕНА ПИТАЊА УТВРЂЕНА ПРИ ИНСПЕКЦИЈСКИМ НАДЗОРИМА**

 Из године у годину смањује број грађевинских инспектора по општинама и градовима и то првенствено због неадекватне награђености за обављање послова, односно изузетно ниских плата које су испод републичког просека, као и неисплаћивања теренског додатка, неадекватне опреме и проблема незаштићености у сваком погледу, а и просек година инспектора је веома висок и велики број је пред пензионисањем, део је већ и отишао у пензију, а замене нису ангажоване.

**Подаци о раду инспектора у 2024. години дати су у следећој табели:**

|  |  |
| --- | --- |
| Запримљени предмети | 183 |
| Решени и архивирани предмети | 157 |
| Записници | 68 |
| Контролисане употребне дозволе | 77 |
| Контролне листе  | 64 |
| Службене белешке | 49 |
| Решења  | 10 |
| Дописи (налози, обавештења, пожурнице, позиви...) | 194 |
| Контроле у општинским органима  | 21 |
| Објекти/градилишта - предмет инспекцијског надзора | 33 |
| Усмене расправе | 26 |